Kostiantynivka
Kostiantynivka (ukr. Костянтинівка, rus. Константиновка) – srities pavaldumo miestas rytų Ukrainoje, Donecko srityje, 50 km į šiaurę nuo Donecko. Miesto savivaldybės ir rajono administracinis centras. Miestas išsidėstęs prie Kryvyj Torecio upės. Išvystyta mašinų gamybos, metalurgijos, chemijos, statybinių medžiagų, lengvoji bei maisto pramonė. Mieste kursuoja autobusai ir tramvajai. Yra geležinkelio mazgas. 2001 m. 59,2 % miesto gyventojų buvo ukrainiečiai, 37,69 % – rusai, 0,95 % – armėnai, 0,51 % – baltarusiai, 0,26 % – azerbaidžaniečiai, 0,2 % – žydai.